Държавен вестник, бр. 61, 2002 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  61
(2) Най-малко една трета от членовете на
съвета на директорите или на надзорния съвет
на публичното дружество трябва да бъдат неза-
висими лица. Независимият член на съвета не
може да бъде:
1. служител в публичното дружество;
2. акционер, който притежава пряко или чрез
свързани лица най-малко 25 на сто от гласове-
те в общото събрание или е свързано с друже-
ството лице;
3. лице, което е в трайни търговски отноше-
ния с публичното дружество;
4. член на управителен или контролен ор-
ган, прокурист или служител на търговско дру-
жество или друго юридическо лице по т. 2 и 3;
5. свързано лице с друг член на управителен
или контролен орган на публичното дружество.
(3) Лица, избрани за членове на управител-
ни и контролни органи, за които след датата на
избора им възникнат обстоятелствата по ал. 1
или 2, са длъжни незабавно да уведомят упра-
вителния орган на публичното дружество. В този
случай лицата престават да осъществяват фун-
кциите си и не получават възнаграждение.
(4) Кандидатите за изборна длъжност доказ-
ват липсата на обстоятелствата по ал. 1 със сви-
детелство за съдимост, а по ал. 2—с декларация.
Чл. 116б. (1) Членовете на управителните и
контролните органи на публично дружество са
длъжни:
1. да изпълняват задълженията си с грижа-
та на добър търговец по начин, който обосно-
вано считат, че е в интерес на всички акционе-
ри на дружеството и като ползват само инфор-
мация, за която обосновано считат, че е досто-
верна и пълна;
2. да проявяват лоялност към дружество-
то, като:
а) предпочитат интереса на дружеството пред
своя собствен интерес;
б) избягват преки или косвени конфликти
между своя интерес и интереса на дружеството,
а ако такива конфликти възникнат—своевре-
менно и пълно ги разкриват писмено пред съ-
ответния орган и не участват, както и не оказ-
ват влияние върху останалите членове на съве-
та при вземането на решения в тези случаи;
в) не разпространяват непублична информа-
ция за дружеството и след като престанат да
бъдат членове на съответните органи, до пуб-
личното оповестяване на съответните обстоя-
телства от дружеството.
(2) Разпоредбата на ал. 1 се прилага и спря-
мо физическите лица, които представляват
юридически лица—членове на управителните
и контролните органи на дружеството, както и
спрямо прокуристите на публично дружество.
Чл. 116в. (1) Възнагражденията и тантиеми-
те на членовете на управителните и контролни-
те органи на публично дружество, както и сро-
кът, за който са дължими, задължително се
определят от общото събрание.
(2) Лицата по ал. 1 са длъжни в 7-дневен срок
от избирането им да внесат гаранция за управ-
лението си.
(3) Гаранцията се внася в левове. Размерът
на гаранцията се определя от общото събрание
на акционерите и не може да бъде по-малък от
3-месечното брутно възнаграждение на лицата
по ал. 1.
(4) Гаранцията се блокира в полза на дру-
жеството в банка на територията на страната.
Лихвите от блокираните в банка гаранции са
свободни и могат да се теглят при поискване от
вносителя на гаранцията.
(5) В случай на невнасяне на гаранцията в
определения срок съответното лице не получава
възнаграждение като член на съответния орган
до внасяне на пълния размер на гаранцията.
(6) Гаранцията се освобождава:
1. в полза на внеслото я лице по ал. 1—след
датата на решението на общото събрание за
освобождаването му от отговорност и след ос-
вобождаването му от длъжност;
2. в полза на дружеството—в случай че общо-
то събрание е взело решение за това при конста-
тиране на нанесени вреди на дружеството.
(7) Общото събрание може да освободи от
отговорност член на управителен и контролен
орган на редовно годишно общо събрание при
наличие на заверени от регистриран одитор
годишен финансов отчет за предходната годи-
на и междинен счетоводен отчет за периода от
началото на текущата година до датата на про-
веждане на общото събрание.
(8) Алинеи 1—7 се прилагат и за прокури-
стите, като правомощията на общото събрание
се изпълняват от надзорния съвет, съответно
съвета на директорите. Тези органи се отчитат
пред общото събрание за размера на получени-
те възнаграждения, определените гаранции и
степента на изпълнение на възложените задъл-
жения на съответното лице.
Чл. 116г. (1) Управителният орган на публич-
ното дружество е длъжен да назначи по трудов
договор директор за връзки с инвеститорите.
(2) Директорът за връзки с инвеститорите
трябва да има подходяща квалификация или опит
за осъществяване на своите задължения и не може
да бъде член на управителен или контролен ор-
ган или прокурист на публичното дружество.
(3) Директорът за връзки с инвеститорите:
1. осъществява ефективна връзка между уп-
равителния орган на дружеството и неговите
акционери и лицата, проявили интерес да ин-
вестират в ценни книжа на дружеството, като
им предоставя информация относно текущото
финансово и икономическо състояние на дру-
жеството, както и всяка друга информация, на
която те имат право по закон в качеството им
на акционери или инвеститори;
2. отговаря за изпращане в законоустанове-
ния срок на материалите за свикано общо съб-
рание до всички акционери, поискали да се за-
познаят с тях;